Instalacións



O Centro Galego de Hípica Terapéutica parte dunha premisa básica, que é a total protección e seguridade, tanto para os pacientes como para os terapeutas. O noso material mantense sobre unha base convencional coas posteriores adaptacións en función das necesidades terapéuticas. = =

=//__HÍPICA:__//=

=__PISTA:__=

O noso centro dispón dunha pista rectangular (zona ou espazo onde exercitar o cabalo) de 60x20 metros (a pista debe ser como mínimo de 15x25 metros) deste xeito podemos aproveitar o traballo en liña recta, xa que canto mais extensa é a recta, mellor. Está contraindicado traballar en pistas circulares. O xiro constante envorca e lateraliza o peso do paciente constantmente, de maneira que o movemento do cabalo perde eficacia e a terapia é pouco útil para o paciente. Tamén hai que ter en conta que o traballo constante de forma circular, pode inducir a moitos pacientes a encerrarse en sí mesmos e illarse cada vez mais dos estímulos. Esta pista normalmente é descuberta, aínda que unha cuberta facilítanos moito o traballo, independentemente da climatoloxía. Por esta razón, o noso centro dispón das dúas. Non só subimos aos nenos ao cabalo e paseamos, como se pode pensar nun primeiro momento, senón que procuramos que o cabalo realice este movemento coa cadencia de paso adequada para que lle proporcione un beneficio rehabilitador. A composición do chan da nosa pista é mixta, é dicir, nin excesivamente branda, nin excesivamente dura. O composto utilizado está pensado para favorecer o movemento do cabalo mellorando a súa eficacia. Esta pista está construída cun valado tamén especial, de seguridade, que consta dun sistema de travesaños e postes redondeados e flexibles de P.V.C. Normalmente tamén hai colocados uns carteis con letras ou figuras dibuxadas que se utilizan como referencia e á vez como estímulo visual para o paciente. Os accessos a todos os lugares deben estar adaptados e non presentar dificultades á hora de trasladar ós nosos pacientes. Á sua vez, debe existir unha zona de carga para o acceso ós cabalos das persoas que teñan necesidade desto, xa que un neno pequeno ou persoas con problemas musculares ou neurolóxicos pódelles resultar moi difícil subirse ó cabalo. Para isto, existen uns cargadeiros que consisten nunha serie de planos inclinados plataformas horizontais a diferentes alturas que permite pasar ó xinete ó cabalo sen apenas esforzo. Estos cargadeiros deben ter unha anchura adecuada para o manexo cunha cadeira de rodas, e como non, cunha boa estabilidade.



=__RAMPAS ADAPTADAS:__= Nun dos extremos da pista atopanse unha serie de rampas adaptadas para que os pacientes discapacitados poidan subirse nos cabalos sen ningunha complicación. Ditos pacientes deben subirse a elas e así alcanzar dende arriba o lombo do cabalo que quedará á medida do chan da rampa. =__CUADRA E BOXES:__=

A cuadra é o lugar onde habita o cabalo e, polo tanto, onde máis horas pasa, por iso debemos esforzarnos en proporcionarlle unhas condicións óptimas que lle fagan sentirse cómodo e relaxado.A nosa cuadra contará con 12 boxes, un para cada animal. Para un cabalo considérase adecuado un habitáculo (box) de 3x 3 mts.O primeiro elemento a ter en conta é a porta do box, adoita ser unha de dobre folla superior e inferior dispostas de tal forma que a superior poida abrirse independientemente da inferior pero non ao contrario. As dimensións mínimas razoables son 220 cm de altura e 110 cm. de anchura. Tamén contará cunhas rexas antivicio, as cales permiten ao cabalo sacar a cabeza ao exterior do box limitando a súa capacidade de movemento, con isto conséguese un dobre obxectivo: que non alcance a morder a outros animais ou obxectos próximos e, sobre todo, evitar o vicio dalgúns cabalos de mover a cabeza lateralmente de forma que descargan o peso alternativamente sobre unha man ou outra danando o seu aparello locomotor, o que se coñece como "tiro de oso". Moitas son as posibilidades que existen no mercado en canto aos utensilios que podemos utilizar para dar para comer e beber aos animais. Aínda que algúns propietarios prefiren a utilización dun cubo para saber canto beben os seus cabalos, nós utilizaremos bebedoiros automáticos, xa que son máis empregados na actualidade porque ofrecen a vantaxe de que o animal sempre ten auga á súa disposición e non hai necesidade de sacarlle a beber cada certo tempo, co que conseguimos aforro de tempo e man de obra. Os comedeiros teñen como misión conter o penso do animal. Normalmente teñen forma redondeada e incorporan unhas barras laterais ou rebordes co fin de que o cabalo non tire o penso cando cargue a boca. Os comedeiros dos boxes serán de esquina, xa que son os máis demandados posto que non quitan espazo útil do box.

=__LOCAL SOCIAL:__=

Seguindo co obxectivo de adaptar as instalacións e eliminar as barreiras arquitectónicas, o noso centro conta cun local adaptado que consta dunha gran sala principal polivalente onde se pode xogar, pintar ou recibir calquera tipo de ensino, mentres outros realizan a sesión dacabalo. Esta sala tamén está destinada a facer reunións, coloquios, exposicións e outras actividades en relación co mundo da equitación terapéutica.Hai unha zona con colchonetas para facer os estiramentos e quentamento preliminares á terapia,así como un box sanitario de fisioterapia.



=__OUTRAS INSTALACIÓNS:__= A parte da pista, que adoita ser o lugar de traballo mais frecuente, a situación das nosas instalacións pódese dicir que é ideal para o traballo da terapia, é un lugar tranquilo, rodeado de espazos naturais, é unha zona acougada e resgardada. Os espazos verdes e naturais tamén representan unha fonte de estimulación moi útil para os xinetes. Poden identificar plantas, animais e ata poden pasear. Conséguese así unha gran relaxación por parte das persoas e do propio cabalo, moi útil para traballar os exercicios que poden implicar un sobreesforzo.

Ata agora mencionamos as instalacións mínimas e necesarias para o desenvolvemento da terapia dunha forma correcta. Pero para mellorar aínda máis o rendemento e a eficacia das sesións tibemos en conta un feito importante, e é que os pacientes adoitan ter dificultades para camiñar ou se desprazar directamente en cadeira de rodas. Para dar máis facilidades, adaptamos o contorno onde se realiza a actividade. Isto implica un chan o mais regular posible para transitar coas cadeiras, e ao mesmo tempo, accessible e máis cómodo para o transporte de maneira que se pode chegar ata a zona perfectamente. Non está de mais destacar o feito de que todas as barreiras arquitectónicas foron eliminadas, adaptando o acceso e a utilitzación de todos os servizos do centro.



O noso centro tamén contará cun pequeno __PARQUE INFANTIL__ para que os nenos instalados no albergue poidan disfrutar del no seu tempo libre. O parque tamén estará acondicionado pos pacientes discapacitados, como toda a hípica.

=__ALBERGUE:__=

= = = = = = Como podemos ver no seguinte plano, o noso albergue contará coas seguintes zonas:

= = = = - HABITACIÓNS RESIDENTES//:// contaremos con 5 habitacións cos seus respectivos baños.Estarán ocupadas polas persoas que nos axudan no coidado dos cabalos e cuadras, así como na vixilancia do centro.

==

- HABITACIÓNS: en principio dispoñeremos de 20 habitacións cos seus respectivos baños. Destas, 10 delas estarán adaptadas para persoas con minusvalías. Cada unha das habitacións contén dúas camas xemelgas. Desta maneira o número de residentes multiplícase por dous, dando a opción a que poidan instalarse ata 40 persoas. == = = = = = = = = = = - COMEDOR: con capacidade para 50 persoas.

==

= = - SALAS: dispoñeremos de tres salas para o descanso e relax dos pacientes. Dúas delas estarán acondicionadas para que os nenos se divirtan, con mesas para que poidan xogar e sofás para descansar. Tamén terán un armario con xogos de mesa infantís e educativos,así como cadernos, cores, libros de lectura... A sala restante estará a disposición tanto dos pacientes coma das persoas que visiten o noso centro.



- SALA DE TV: dedicada exclusivamente para ver a televisión.



- SALÓN DE ACTOS: para conferencias, charlas, convencións... = = = = = = = = ==

- COCIÑA: donde hai espacio suficiente para comer os empleados do centro, incluída a cociñeira.

==